# Berlevåg

### Fra Wikipedia, den frie encyklopædi

Du har nye beskeder (forskel fra næstsidste redigering).

Koordinater: 70° 51′ 42″ N, 29° 5′ 41″ Ø

Fakta om Berlevåg
Berlevågs Kommunevåben | Berlevågs beliggenhed i fylket
Fylke | Finnmark
Kommunesæde | Berlevåg
Areal | 1.122 km²
Indbyggere | 1.086 (2007)
Borgmester | Erik Brøske
Sprog | Bokmål
Websted | .kommune.no www.Berlevag .kommune.no

Berlevåg kommune (samisk: Bearalvági gielda) ligger i den nordøstlige del af Finnmark fylke i Norge ud til Barentshavet. Kommunen består af Berlevåg og Kongsfjord.

Kommunens godt 1.200 (2007) indbyggere bor i fiskerihavnen, kommunecenteret Berlevåg og i fiskelejet Kongsfjord. Stedet anløbes af Hurtigruten og har en flyveplads ca. 20 km vest fra byen med forbindelse til resten af Norge. De vigtigste erhverv er fiskeri, fiskeforædling, handel, avanceret maskineri til fiskefartøjer, glas- og keramikkunst, samt offentlig og privat service. Siden 1750 har der været bosat nordmænd i byen, hvor man har fundet bevis for, at området har været beboet ca. år 8.000 f.Kr.

## [redigér] Hurtigruten

Før den nuværende anløbsmole, hvor Hurtigruten ligger til, blev bygget, måtte passagerer og gods af en hver art til og fra færgen sejles ud på Barentshavet af en speciel pram, hvorfra de blev hejst op i færgen midt ude på åbent hav. Dog sker det stadig, at Hurtigruten må springe Berlevåg over, hvis havet viser for meget tænder.

## [redigér] Molerne

Fra 1913 til 1975 blev det bygget hele fire moler for at beskytte havnen mod bølgerne fra ishavet. En storstorm i 1959 raserede halvdelen af Svartoksenmolen. Flere gange har byen og især fiskerflåden været skyldet ud i Barentshavet, da molerne ikke har kunnet holde stand mod havets raseri. De to store ydermoler har taget ca. 40 år at blive bygget, først ved indbyggernes egen pågåmod og siden med fransk hjælp, hvor man støbte tetrapoder på mellem 15 og 25 tons stykket, som man kan se ved den franske atlanterhavskyst. Anlægsarbejdet blev færdigt i 1975, men alligevel har havet formået at skylde nogle af dem i havet og havnen på indersiden af molerne. Under hele byggeperioden kom ingen alvorligt tilskade eller blev dræbt.

## [redigér] 2. Verdenskrigs betydning for Berlevåg

Da tyskerne trak sig tilbage i slutningen af 2. verdenskrig blev al bebyggelse i Berlevåg brændt ned og kun kirken i Berlevåg fik lov til at blive tilbage sammen med nogle meget få fiskhuse langs kysten, da tyskerne glemte alt om dem, da fiskekonerne krævede mere tid til at pakke end de 2 timer som tyskerne havde stillet som betingelse.

## [redigér] Heftig og begeistret

Berlevåg blev landskendt da filmen Heftig og begeistret som handler om Berlevåg mandesangforening fik stor sukses i 2000. Berlevåg Mannssangsforening gæstede Roskilde Festival i 2004. Ud over mannskoret, der består af ganske almindelige indbyggere mellem 20 og 90 år, har byen et rigt foreningsliv. Berlevåg er også kendt fra Karen Blixens roman Babettes gæstebud.

## [redigér] Naturen

Området omkring Berlevåg byder på en heftig, men flot natur, hvor der både er gode muligheder for vandring i fjeldene, dykning i Barentshavet og dybhavsfiskeri. Blandt de bedste steder at vandre, er ved Tanahorn, som ligger mellem Molvik og Berlevåg. Selve turen er på ca. 2 gange 4 km og man kommer ca. 300 meter op over havoverfladen, hvor man både kan se selve Tanafjord og Barentshavet helt ud til Kjølnes Fyr ved Kongsfjord. Ude på selve spidsen er der en varde rejst af samerne og en postkasse med en gæstebog i, hvor de modige skriver i, hvis de kommer helt derud. Udturen tager mellem 1½ og 2 timer og tilbageturen tager knap 1½ time. Gode vandresko eller støvler er en god idé og turen er markeret med små varder lavet af vandrene og af røde og hvide pinde sat op af ham, som har lavet turen.

Er man enten lystfisker eller interesseret i fuglelivet, er der mulighed for at få opfyldt muligheden for det. De fisk man kan få på krogen er torsk, sej, hellefisk, havkat og rødfisk. Og selv Kongekrabbe kan man være heldig at fange. Fuglelivet kan byde på almindelige havmåger, havhest, svartbag, og lunde. Derudover kan møde både hvaler og sæler.

Det siges blandt indbygerne, at byen har 9 måneder med sne og 3 måneder med elendigt skiføre.

## [redigér] Eksterne henvisninger

- Kultur i Berlevåg på kort fra Kulturnett.no

- Berlevåg Pensjonat & Camping fra finnmarkskatalogen.no

- Berlevåg Trolling & Deep-Sea Fishing Berlevåg Trolling & Deep-Sea Fishing

| Kommuner i Finnmark Fylke, Norge
--- | ---
| Alta | Berlevåg | Båtsfjord | Gamvik | Hammerfest | Hasvik | Karasjok | Kautokeino | Kvalsund | Lebesby | Loppa | Måsøy | Nesseby | Nordkap | Porsanger | Sør-Varanger | Tana | Vadsø | Vardø

Hentet fra "http://da.wikipedia.org../../../b/e/r/Berlev%C3%A5g.html"

Kategori: Kommuner i Finnmark

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Deutsch
- English
- Bahasa Indonesia
- Italiano
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Sámegiella
- Suomi
- Svenska